जूलिएट, ऑक्सीजन ले आओ।
ठीक है, हमारे साथ रहो। चलो भी। साँस लो। ठीक है।
-यह लो। -ठीक है।
ठीक है।
ठीक है, नब्ज़ पकड़ो।
धड़कनें गिनो, जान।
-एक हज़ार, दो हज़ार... -ठीक है।
...तीन हज़ार...
हमें बस तुम्हारी धड़कनें स्थिर करनी है।
- ...सात हज़ार... -पुतलियाँ प्रतिक्रिया कर रही हैं।
धड़कनें धीमी हो रही हैं।
ठीक है, ध्यान दो। चलो। मुझ पर ध्यान दो। तुम्हारा नाम क्या है?
चलो भी, जान। चलो भी। तुम्हारा नाम क्या है?
वह ठीक है। उसे होश आ रहा है।
ए, तुम्हारा नाम क्या है?
जेकब।
सही कहा।
और मैं कौन हूँ?
-मॉम। -शाबाश।
और यह कौन है? तुम्हारी बहन का क्या नाम है?
भद्दे चेहरे वाली।
ए।
माफ़ करना, मिस?
-जूलिएट निकोल्स? -हाँ।
संस्थापकों का शुक्र है। एक दुर्घटना घटी है।
सैम, मैं तुम्हारी बात समझ रहा हूँ। सच में।
मेयर
हम बस सही फैसला लेने को कह रहे हैं।
सही फैसला?
बर्नार्ड ने ग़लत नहीं कहा।
स्थिति वैसे भी बेहद बुरी होगी जब उसकी मौत की ख़बर फैलेगी।
और उसमें हत्या जोड़ दो, तो स्थिति काबू से बाहर हो सकती है।
साइलो के लोगों को सांत्वना की ज़रूरत है।
अगर तुम्हें सांत्वना ही चाहिए,
तो मुझे उन सारे अपराधियों की जूडिशल सूची दो जो मिड्स डेप्युटी स्टेशन के
दोनों तरफ़ के 25 मालों में मुझसे कभी भी भिड़े हैं।
पचास मालों के? और तुम्हें यह क्यों चाहिए?
उसका मानना है कि मिड्स के किसी व्यक्ति ने उसे ज़हर दिया था।
वह चूहे मारने वाला ज़हर है। मैं वह पहले भी देख चुका हूँ। न उसका कोई स्वाद है, न कोई बू है।
यह जिसने भी किया, कल रात को किया, जब हम डेप्युटी स्टेशन में थे।
कोई चोरी-छुपे स्टेशन में घुस आया था?
हम सैर करने गए थे। तभी हत्यारे ने हमारी बोतलों में ज़हर मिलाया।
बोतलों में? बहुवचन?
तुम आख़िरी बार कब किसी के साथ साइलो में सैर पर निकले थे, बर्नी?
हाँ, तुम कभी साइलो का दौरा नहीं करते हो, है न?
दौरा करते समय तुम एक-दूसरे की पीठ पर टंगी बोतलों से पीते हो
क्योंकि यह अपनी बोतल निकालने से ज़्यादा आसान होता है।
और अगर रूथ की बोतल में छेद नहीं होता,
तो मैं भी उस फ़र्श पर पड़ा होता।
तुम कह रहे हो कि वह शिकार नहीं थी...
"वह" मत कहो! उसे "वह" कहकर मत बुलाओ!
वह मेयर रूथ जान्स है!
पिछले 40 सालों में, हर चुनाव में हर माले के लोगों ने उसे वोट दिया था!
ऊपर से नीचे तक ऐसा कोई नहीं था जो उससे प्यार नहीं करता था।
जिससे भी वह मिलती थी...
क्योंकि मैंने देखा था... वह... समझे।
धत्।
तुम्हें सुबह होने से पहले सूची मिल जाएगी।
हम बस कह रहे हैं कि तुम जो भी करो, चुपचाप करो।
मिस निकोल्स।
तुम यहाँ क्या कर रही हो?
मैंने पोर्टर से मिस निकोल्स को बुलाने को कहा था, क्योंकि वह हमारी शेरिफ़ बनने वाली है।
वह शेरिफ़ नहीं बनेगी।
जब तक वह शपथ न ले, वह शेरिफ़ नहीं बनेगी।
मैं यह अच्छी तरह जानता हूँ, डेप्युटी।
पर स्थिति की तात्कालिकता को देखते हुए,
मैंने सोचा कि यह बेहतर होगा कि वह हमारे साथ शामिल हो।
जैसे कि तुम्हें पता होगा कि यहाँ क्या करना है।
मिस निकोल्स, मैं बर्नार्ड हॉलैंड हूँ, आईटी का प्रमुख।
मुझे पता है तुम कौन हो।
द पैक्ट के अनुसार, अब मैं अस्थाई मेयर हूँ।
जब तक चुनाव नहीं हो जाते।
जैसे ही मैं शपथ लूँगा,
मैं तुम्हें तुम्हारी नई भूमिका की शपथ दिलाने के लिए ऊपर आऊँगा।
कृपया शेरिफ़ के विभाग में जाओ,
तुम्हें जितनी जल्दी हो सके, सारी जानकारी हासिल करनी होगी।
ह्यु हावी की किताब श्रृंखला "साइलो" पर आधारित
साइलो
आज तुम्हें कैफ़ेटेरिया या स्कूल में खाना खाना होगा, जान।
मुझे फिर से क्लिनिक जल्दी जाना होगा।
आप उनकी कुर्सी की मरम्मत करेंगे?
मुझे नहीं लगता कि इसकी मरम्मत संभव है, जान।
मुझे पर एक एहसान करो।
माँ और जेकब की चीज़ें काफ़ी समय पहले रीसाइक्लिंग में पहुँचानी चाहिए थीं।
अगर हमने उसे ज़्यादा समय अपने पास रखा, तो वे अंदर आ जाएँगे और हम यह नहीं चाहेंगे, है न?
नहीं।
स्कूल से आने के बाद, कुछ बक्से लेकर उनकी चीज़ें समेट लेना।
सब कुछ?
जूल्स, हम वे चीज़ें नहीं रख सकते जो किसी के काम आ सकती हैं, समझी?
चलो, अपना बैग लो।
मैं आधे रास्ते तक साथ चलूँगा।
तुम निकोल्स हो?
हाँ।
चाबियाँ तुम्हारी हुईं।
एक से मुख्य दरवाज़ा खुलता है, दूसरी से यह ऑफ़िस।
तीसरी, होल्स्टन के अपार्टमेंट की है।
अगर तुम्हें अपना नाप और जूते का आकार पता है,
तो लिखकर दे देना और मैं कल तक कम से कम एक यूनिफ़ॉर्म ले आऊँगी।
चाहे ख़ून बहे या पसीना, तुम्हें पूरे हफ़्ते वही पहननी होगी,
इसलिए उसे गंदा न करने की कोशिश करना।
ठीक है।
वह होल्स्टन का है।
हाँ।
तुम मुझे वह दे सकती हो। शपथ लेने के बाद, तुम्हें ख़ुद का मिल जाएगा।
नहीं, इसे मैं रखूँगी।
कुछ खाने को है?
कैफ़ेटेरिया पाँच बजे खुलेगा।
अभी कुछ है?
हमसे बस तीन माले नीचे एक दुकान है।
मुझे अपार्टमेंट के फ्रिज को भर कर रखने को कहा गया था,
पर मुझे कोई अंदाज़ा नहीं कि तुम लोग नीचे क्या खाते हो।
ज़्यादातर बच्चों को। कभी-कभी एक-दूसरे को खाते हैं।
इसमें क्या है?
-बंदूकें। प्रतिबंधित चीज़ें। -फ़ाइलें?
कुछ हैं।
और पासवर्ड क्या है?
शपथ लेने के बाद।
ठीक है, सुनो। पता नहीं तुम्हें मुझसे समस्या है
या नीचे के 50 मालों के सभी लोगों से समस्या है, पर मुझे यह...
तुम्हें कौन सी फ़ाइलें चाहिए?
-तुम फ़ाइलों के बारे में पूछ रही थी। -बस एक।
जॉर्ज विल्किन्स। मैकेनिकल।
देखो, मुझे मेयर से एक नोट मिला था जिस पर लिखा था,
"होल्स्टन का ऑफ़िस साफ़ करो। निकोल्स आ रही है।"
मुझे नहीं पता तुम कौन हो या यहाँ क्यों आई हो...
-तुमने पूछा ही नहीं। -मुझे कोई परवाह नहीं है!
मैं केवल निर्देशों का पालन करके इस हफ़्ते ज़िंदा रह सकी और मुझे...
मैं होल्स्टन की जगह आई हूँ, यानी मैं तुम्हारी बॉस हुई?
हाँ, मैं डाउन डीप से हूँ।
मैं भी वही खाती हूँ जो तुम खाती हो। शायद थोड़ा ज़्यादा नमक खाती हूँ।
बस हो गया?
बढ़िया है। अब, कृपया मुझे विल्किन्स की फ़ाइल लाकर दोगी?
जाते हुए दरवाज़ा बंद कर दोगी?
होल्स्टन इसे हमेशा खुला छोड़ता था।
होल्डिंग 3
नई निवासी
कृपया पिछले निवासी की कोई भी अवांछित चीज़ें
उचित वितरण के लिए रीसाइक्लिंग में भेजें।
रीसाइक्लिंग लेवल 61
-तुम यह अकेले कर रही हो? -हाँ।
ए। मुझे देखने दो।
तुम शूट से ज़्यादा चीज़ें फेंक रहे हो।
मैकेनिकल शिकायत कर रहे हैं कि तुम जो भी फेंकते हो, वे उसमें से 90 प्रतिशत ठीक कर लेते हैं।
जो कि, बेशक़, झूठ है, पर मुझे जाँच करनी होगी।
इसे बाहर ले जाओ। दोबारा जाँच करो।
तो, बच्ची, ये सब तुम्हारा सामान है?
मेरी माँ का। उन्हें अब इनकी ज़रूरत नहीं है।
अच्छा?
बाकी चीज़ें मेरे भाई की हैं।
वह कितने साल का है?
वह 11 साल का था।
अगर तुम चाहो, तो कुछ चीज़ें रख सकती हो।
इन लोगों को समझ ही नहीं आएगा कि उनका क्या करना है।
तुम्हारे पिताजी का क्या? वह आसपास हैं?
वह काम कर रहे हैं।
तुम्हें यह अकेले नहीं करना चाहिए। इस उम्र में तो नहीं।
हैलो, जान।
जूलिएट।
धत्! तुम क्या कर रही हो?
-मुझे भूख लगी थी और आप घर पर नहीं थे। -इसलिए तुमने आग लगा दी?
मैं कुर्सी की मरम्मत कर रही थी।
उस कुर्सी की मरम्मत संभव नहीं है।
संभव है और हो भी गई।
मैं मॉम और जेकब की चीज़ें अकेली ले गई!
अरे, जान, मुझे माफ़ कर दो।
-अब हालात ऐसे ही होंगे। -आपकी वजह से!
-नहीं, जूल्स। -मुझे यह करने की ज़रूरत नहीं होनी चाहिए!
और न ही मुझे।
हमारे पास और क्या विकल्प है?
जूल्स?
जान?
जान!
वे जा चुके हैं और मैं उन्हें वापस नहीं ला सकता।
सब कुछ ठीक नहीं किया जा सकता है।
जूल्स?
-हैलो। -हैलो।
अंदर आऊँ?
हाँ, बेशक़।
माफ़ करना। उस आवाज़ के साथ सो पा रही हो?
हाँ, उसके बिना मुझे नींद नहीं आती है।
अगर तुम उसे ठीक करवाना चाहती हो, तो रखरखाव विभाग से संपर्क करो।
वे अपने क्षेत्र में किसी की दख़लंदाज़ी पसंद नहीं करते, पर वे अपने काम में माहिर हैं।
मैं यह संभाल लूँगी।
जैसी तुम्हारी मर्ज़ी।
तुम एक दुश्मन बना लोगी, पर तुम ख़ुद ही संभाल लो।
मैं यहाँ तुम्हें शेरिफ़ के रूप में शपथ दिलवाने आया हूँ।
-एक गवाह और यूनिफ़ॉर्म के साथ। -धन्यवाद।
निकोल्स
ऐसा क्या मज़ाकिया है?
बस यही कि तुम मुझे शपथ दिलवा रहे हो
जबकि तुम ही ने मुझ पर हीट टेप चुराने का आरोप लगाया था, बस...
मिस निकोल्स,
क्या तुमने हीट टेप चुराया था?
नहीं, मैंने उसे विनियोजित किया था क्योंकि हमें उसकी ज़रूरत थी।
मैं तुम्हें यह पद सौंपना नहीं चाहता था।
पर हाल ही की घटनाओं को देखते हुए,
शायद यह बेहतर होगा कि हम अतीत को भूल जाएँ, है न?
बेशक़।
कृपया अपना हाथ द पैक्ट पर रखो और मेरे साथ दोहराओ।
मुझे तुम्हारे हस्ताक्षर चाहिए।
किस पर?
फिटिंग कैसी है?
हाँ, ठीक है। धन्यवाद।
यह जान्स के अंतिम संस्कार के लिए इंतज़ाम है।
मैं यह संभाल लूँगी। बस हस्ताक्षर कर दो। यहाँ।
क्या मुझे यह पढ़ना चाहिए या...
तुमने कभी औपचारिक अंतिम संस्कार की व्यवस्था की है?
-नहीं। -तो यही तुम्हारा जवाब है।
-मार्न्स आ गया? -नहीं।
जूडिशल ने कहा कि उनके पास विल्किन्स पर कोई फ़ाइल नहीं है।
पर, होल्स्टन ने तुम्हारे लिए एक फ़ाइल ज़रूर छोड़ी थी।
तुम्हारे लिए नहीं, पर जिसे भी यह पद मिले, उसके लिए।
वह वहीं ऊपर है।
मिड्स से सेंट्रल के लिए।
आईने के पास दुगुने फूल रखो
मिड्स से सेंट्रल के लिए।
मिड्स से सेंट्र...
तुमने रेडियो नहीं सुना?
-हाँ, मैंने सोचा तुम वह संभाल लोगी। -देखो, यह मार्न्स है।
बताओ मुझे।
तुम्हें ज़हर कहाँ से मिला, फ़्रैंकी?
-पता नहीं। क्या कर रहे हो? -मार्न्स। ए।
-मुझसे बात करो। -नहीं!
तुम्हें ज़हर कहाँ से मिला, फ़्रैंकी?
मुझे कोई अंदाज़ा नहीं तुम क्या कह रहे हो।
ए! तुमने सभी को डरा दिया है। बच्चे देख रहे हैं।
-वे यहाँ क्या कर रहे हैं? -ए।
-तुम्हें स्कूल में होना चाहिए! -अभी लंच का समय है।
-समझे? हाँ? -हाँ, ठीक है।
जान्स के साथ क्या हुआ, यह पता करने का तुम्हारे पास कोई और तरीका है?
मैं 30 सालों से बैज पहन रहा हूँ। और तुम्हें शेरिफ़ बने बस आधा दिन हुआ है।
तुम मुझे मेरे काम को लेकर सलाह नहीं दे सकती।
तुम जानते हो ना कि मैंने यह बैज नहीं माँगा था?
तुमने अपना फ़ैसला क्यों बदला?
मैं होल्स्टन को उतनी अच्छी तरह नहीं जानती थी जितना तुम जानते थे, पर...
यह ज़ाहिर सी बात है।
मुझे लगा कि अगर वह मुझे यह देना चाहता था, तो मुझे स्वीकार करना चाहिए।
यह बकवास है।
तुमने नीचे उसके साथ क्या किया था? तुमने क्या कहा था?
-मैंने उसके साथ क्या किया? -हाँ, तुमने उससे क्या कहा था?
जिस आदमी की तुमने पिटाई की, फ़्रैंकी, उसकी क्या कहानी है?
एक साल पहले, फ़्रैंकी ने दो मालों में ज़हरीली शराब वितरित की थी।
-ज़हरीली शराब चूहे मारने वाला ज़हर नहीं होती है। -वह ज़हर ही है।
क्या साइलो में केवल मैं ही हूँ जिसे सच्चाई का पता करने की परवाह है?
नहीं, तुम अकेले नहीं हो।
-तुम जानना चाहते हो मैंने होल्स्टन से क्या कहा था? -हाँ।
मैंने कहा था कि उसे अपनी पत्नी की बात सुननी चाहिए थी
क्योंकि अगर वह सुनता, तो शायद वह अभी ज़िंदा होती।
तुमने क्या कहा?
मैंने उसे बताया कि किसी की हत्या हुई थी। मैंने उसे साबित भी किया था।
यह जानते हुए भी कि यह संभव है,
उसने कहा कि उसे फिर भी जूडिशल से कहना होगा कि यह एक दुर्घटना थी।
अगर उसे कुछ पता चला, तो वह संकेत भेजने वाला था, इसलिए मैंने इंतज़ार किया।
फिर अगली बार जब मैंने शेरिफ़ होल्स्टन को देखा, तो साइलो के बाकी निवासियों के साथ देखा
जब वह सफ़ाई करने बाहर जा रहा था।
फिर मेयर ने मुझे यह दिया।
शेरिफ़ का विभाग शेरिफ़ बैकर
"सच्चाई।"
तुम्हें लगता है कि यह कोई संकेत है?
पता नहीं।
और इसलिए तुम्हें जॉर्ज विल्किन्स की फ़ाइल चाहिए।
सैंडी ने मुझे बताया। अरे, वह तुम्हें बिल्कुल पसंद नहीं करती है।
हाँ, वह यह स्पष्ट जता देती है।
तुम्हें मुझसे क्या चाहिए?
मैं चाहती हूँ कि तुम जॉर्ज के हत्यारे को ढूँढने में मेरी मदद करो।
मैं ऐसा क्यों करूँगा?
मैं तुम्हें पता करने में मदद करूँगी कि मेयर के साथ क्या हुआ था।
इतनी दूर खड़े होना ज़रूरी है?
अगर मैं पिछली बार पीछे नहीं हटता, तो अभी एक आँख में पट्टी लगी होती।
तुम यहाँ क्या कर रहे हो, मार्न्स?
-हैलो, पैट्रिक। शेरिफ़ और मैं... -रुको, यह कौन है?
हाँ। नई शेरिफ़।
क्योंकि तुम्हारा पुराना साथी बाहर अपनी पत्नी के साथ लिपटा हुआ है।
ए, पैट्रिक कैनेडी। हम यहाँ तुम्हारी पत्नी से बात करने आए हैं।
है न?
-तुम्हें यह मज़ाकिया लगता है? -हाँ।
-चलो, दस्तक दो। यह दिलचस्प होगा। -क्यों?
कई कारण हैं, मार्न्स।
उनमें से एक यह है कि वह पिछले साल ही चल बसी थी।
मुझे हैरानी हुई थी कि तुम अंतिम संस्कार में नहीं आए,
जबकि तुम्हारे झूठे आरोप के कारण ही उसकी मौत हुई थी।
हाँ, पैट्रिक। हम सभी को पता था कि तुम्हारी संगत में यह होना ही था।
ए।
कमीने...
आउच!
मुझे पैट्रिक कैनेडी की जाँच करनी होगी, है न?
क्योंकि उसने तुम्हारी नाक तोड़ी?
नहीं, डकैती और जबरन वसूली और जूडिशल के साथ एक पुराने पुरावस्तु-संबंधी मामले के कारण।
तुमने कभी होल्स्टन की तिजोरी या उसके अपार्टमेंट में कोई हार्ड ड्राइव देखा था?
रीसाइक्लिंग में देखो।
कोई भी हार्ड ड्राइव या होल्स्टन की निजी चीज़ें
उसकी मौत के बाद वहीं गई होंगी।
हाँ।
तुम इस ड्राइव में होल्स्टन का कोई संकेत ढूँढ रही हो
जो तुम्हें जॉर्ज विल्किन्स की सच्चाई तक ले जाए?
और अगर तुम्हें वह नहीं मिली तो?
मुझे कोशिश करनी होगी।
सच्चाई और कोशिश ऐलिसन के लिए भी मायने रखती थीं और होल्स्टन के लिए भी।
और तुम्हें इस बारे में सोचना चाहिए।
ए, जान्स के मामले में, तुम्हें कैसे पता कि तुम ही निशाना थे?
वह 40 सालों तक मेयर रही, और क्या? उसने किसी को गुस्सा नहीं दिलाया था?
मेरी तुलना में कम लोगों को।
बस... सुनो, नीचे मैकेनिकल में,
सबके पास हमेशा एक सिद्धांत होता है कि क्यों एक मशीन ख़राब होती है।
पर मैं तथ्य ढूँढती हूँ। जान्स, उसे ज़हर दिया गया था जिसका मतलब है...
जान्स मशीन नहीं थी। वह एक इंसान थी...
औरों से अलग।
उस सौदे का क्या?
तुम मेरी मदद करो, मैं तुम्हारी मदद करूँगी।
और फिर मैं वापस मैकेनिकल लौट सकूँगी।
तुम किसी और को यह पद सौंप सकोगे,
जबकि तुम बाकी की ज़िंदगी शांति से गुज़ारो।
इस बारे में सोचोगे?
इस बीच, कोशिश करना कि किसी से झगड़ा न करो।
हाँ। ठीक है।
बाहर किसी डेप्युटी को तैनात कर दूँ?
आज तुमने कई लोगों को नाराज़ किया है, मार्न्स।
मेरे पास शॉटगन है।
कुछ ऐसी भी चीज़ें हैं जिनके लिए शॉटगन बेहतरीन उपाय नहीं है।
मैं ठीक रहूँगा।
मेडिकल
सुप्रभात।
"प्यारी मिस वॉकर,
मैं अपनी बेटी, जूलिएट निकोल्स का परिचय करवाने के लिए आपको यह पत्र लिख रहा हूँ।"
जूलिएट निकोल्स?
जी, मैडम।
यह जूलिएट कैसा नाम है?
यह एक नाटक से है।
"मैं चाहूँगा कि वह मैकेनिकल में किसी की शागिर्द बने। हस्ताक्षरित, डॉक्टर पीटर निकोल्स।"
-वह मेरे पिता हैं। -हाँ, समझ गई।
तुम उनकी शागिर्द नहीं बनना चाहती?
ख़ून देखकर मुझे उल्टी आती है।
यहाँ भी काफ़ी ख़ून बहता है।
तुम्हारा हैना निकोल्स के साथ कोई संबंध है?
हाँ। वह मेरी माँ थीं।
तुम्हारे यहाँ से हमारे यहाँ ज़्यादा लोग नहीं आते हैं।
बेशक़ तुम जैसी बच्चियाँ तो बिल्कुल नहीं आतीं जिनके पास डॉक्टर पिता का नोट हो।
-तुम हमारे किस काम आओगी? -मैं चीज़ों की मरम्मत कर सकती हूँ।
-मेरी माँ ने मुझे चीज़ों की मरम्मत करना सिखाया था। -यह कोई खिलौनों की दुकान नहीं है, बच्ची।
अगर तुम्हें बस यही आता है, तो मुझे तुम्हें वापस भेजना होगा।
मैं वापस नहीं जाऊँगी।
तो, मेरी बात सुनो, नन्ही मैकेनिक। यह जगह तुम्हारे लिए ठीक नहीं है।
यहाँ नीचे, ग़लतियों से जानें जाती हैं।
काम सीखते समय, तुम्हारी वजह से किसी की जान को ख़तरा होगा।
तो, उन्होंने कैसे सीखा?
-परिवार से। वे उन्हीं परिवारों में जन्मे थे। -और मैं भी।
तुम बिल्कुल अपनी माँ जैसी हो।
ए, नॉक्स?
नॉक्स?
शर्ली से कहो कि वह जूलिएट को स्कैवन्ज टीम के पास ले जाए।
-उनके पास पाँच मिनट हैं। -यह पागलपन है।
बारह रीसाइक्लिंग स्टेशन अलग-अलग समय पर काम करते हैं,
हर घंटे में, एक ही समय पर कूड़ा डालते हैं।
पर समय पूरा हो जाता है और हर पाँच मिनटों में कुछ और गिरता है।
उन्हें वही चीज़ें फेंकनी चाहिए जो वे दोबारा इस्तेमाल न कर सकें या ठीक न कर सकें।
पर वे आलसी हैं, इसलिए हमें ऐसी चीज़ें मिलती हैं जो हम ठीक कर सकते हैं
और हम उन्हें वापस ऊपर भेजते हैं या ख़ुद यहीं नीचे इस्तेमाल करते हैं।
यह नौकरी कौन करना चाहेगा?
कोई नहीं। वे अपराधी हैं।
उन्होंने क्या किया?
उन्होंने दर्जनों लोगों की हत्या की।
कोई चीज़ चुराई या किसी को पीटा।
मुझे कोई अंदाज़ा नहीं है। पर चीज़ें गिरती हैं। वे उसे ढोते हैं।
हम अगले कमरे में उन्हें अलग करते हैं और मरम्मत करते हैं।
जो चीज़ें हम इस्तेमाल नहीं करते हैं, वे भस्मक में जाती हैं।
मुख्य पुर्जे वॉकर के पास जाते हैं। उसके पास एक सूची है।
अगर उसमें से कुछ भी मिला, तो सीधे उसके पास ले जाना।
वह कभी अपनी दुकान से बाहर नहीं आती है। कभी नहीं।
समय आ गया था कि डाउन डीप से कोई ऊपर बढ़े।
नीचे रहने वाले हम सभी को उम्मीद मिलती है...
रीसाइक्लिंग लेवल 20
...कि यहाँ हालात बेहतर हो जाएँगे।
मैं तुम्हारे लिए क्या कर सकती हूँ?
मैं कुछ ढूँढ रही हूँ जो शायद
शेरिफ़ होल्स्टन के अपार्टमेंट की सफ़ाई के बाद यहाँ आया हो।
उस दिन मैं ही ड्यूटी पर थी। उस दिन सभी रोए थे।
तुम क्या ढूँढ रही हो?
एक धातु का बॉक्स, लगभग इतना बड़ा। हार्ड ड्राइव हो सकती है।
मैं हाथ से लिखी कागज़ की लगभग दस शीट भी ढूँढ रही हूँ।
इतने सारे कागज़, मुझे याद रहते।
पर, मुझे याद नहीं आता कि मैंने वे देखे थे।
-मैं बाकियों से पूछूँगी। -नहीं।
अगर कुछ पता चले, तो मुझे सीधे संदेश भेजना।
-मैं खर्चा दे दूँगी। -ठीक है।
ठीक है।
आपने मुझे बुलाया?
ए, जूल्स।
अंदर आओ। दरवाज़ा बंद कर दो।
नक़ली चिट्ठी लिखते समय, तुम्हें वर्तनी पर ध्यान देना चाहिए।
मैकेनिकल में "के" होता है।
जिस सुबह तुम आई थी,
मैंने तुम्हारे डैड को यह बताने के लिए पोर्टर भेज दिया था कि तुम यहाँ हो,
ताकि वह अपनी बाकी की ज़िंदगी इस चिंता में न बिताएँ
कि कहीं तुम कूड़े वाले शूट से तो नहीं गिर गई।
मैं वापस ऊपर नहीं जाऊँगी।
तुम्हें ये फैसले लेने का हक़ नहीं है।
तेरह साल की उम्र में तो नहीं।
क्या तुम यहाँ ख़ुश हो?
मैं सुबह होने से पहले ही काम करना शुरू कर देती हूँ।
मैं खड़ी होकर लंच करती हूँ।
और अगर मेरी क़िस्मत अच्छी रही, तो मुझे आधे घंटे की छुट्टी मिलती है।
हर रात, मैं थककर चूर हो जाती हूँ।
तकिये पर सिर रखते ही मुझे नींद आ जाती है।
क्या तुम ख़ुश हो, जूलिएट?
मैं ख़ुश हूँ कि मेरे पास मॉम या जेकब के बारे में सोचने का समय नहीं है।
या मेरे बारे में?
हाँ, तुम्हें सोचने की ज़रूरत नहीं होनी चाहिए।
मैकेनिकल को ऐसा इंसान नहीं चाहिए जो अपनी समस्याओं से भागना चाहता हो।
मैकेनिकल को कर्मचारी चाहिए,
ऐसे लोग जो औरों की ज़िंदगियाँ बचाने के लिए प्रतिबद्ध हों।
साइलो में सभी हम पर निर्भर हैं।
तो, अगर तुम इसके प्रति प्रतिबद्ध नहीं हो सकती,
तो मुझे परवाह नहीं तुम कहाँ जाती हो क्योंकि तुम्हारी यहाँ कोई ज़रूरत नहीं है।
-पर मेरी ज़रूरत है। -क्या?
यहाँ मेरी ज़रूरत है। मैं इस काम में अच्छी हूँ।
ठीक है।
अब से, तुम नॉक्स की शागिर्द बनोगी।
जी, मैडम।
कौन है?
मैं रॉब हूँ।
रुको।
वाह। तुम्हारा नया रूप बेहद पसंद आया।
भाड़ में जाओ।
तुम्हें यह तुम्हारी नई बॉस ने दिया?
पैट्रिक कैनेडी नामक एक आदमी ने दिया। वह याद है?
अस्वीकृत पुरावस्तुएँ बेचता था।
उसने और भी कई अपराध किए थे।
उसने तुम्हें क्यों मारा?
इसके अलावा कि तुम अक्सर मार खाने वाले काम करते हो।
मैं उसकी पत्नी, डॉरिस से मिलने गया था।
उसने कई बार मुझे धमकी दी थी और दिल से दी थी।
पर साइलो की क़िस्मत अच्छी है कि प्यारी डॉरिस मर चुकी है।
जो बात तुम्हारी उस सूची में नहीं लिखी थी।
जानते हो वे क्या कहते हैं, सैम?
अगर तुम कोई चीज़ हमेशा के लिए खोना चाहते हो, तो वह डेटा मैनेजमेंट को दे दो।
मैं भूल जाता हूँ कि लोग तुमसे कितनी नफ़रत करते हैं। तुम्हारी रक्षा कौन कर रहा है?
तुम करना चाहोगे?
मेरे पास अच्छी ख़बर है।
जज मेडोज़ नई शेरिफ़ को हटाने के लिए तैयार है।
कागज़ी कार्रवाई हो चुकी है।
तुम मेयर पेंसिलनैक के साथ हस्ताक्षर करो, तो सुबह तक,
बिलिंग्स अप टॉप आएगा और वह पद संभालने के लिए तैयार होगा।
हाँ, वैसे, मुझे लगता है कि हमें इसे अभी कुछ देर के लिए टाल देना चाहिए।
क्यों?
निकोल्स को होल्स्टन ने चुना था।
उसे ख़ुद असफल होने का हक़ है।
उसे पता है कि वह अवांछित है। वह ज़्यादा देर नहीं टिकेगी।
अगर वह निराश होकर नीचे जाती है,
तो वह बस मैकेनिकल वालों को ग़ुस्सा दिला देगी और...
यह तुम्हारा फैसला है, पर मेडोज़ चाहती है कि निकोल्स बाहर निकले और बिलिंग्स पद संभाले।
और तुम जानते हो कि जब वह कुछ ठान लेती है, तो...
मैं मेडोज़ के लिए काम नहीं करता हूँ।
पर हम सभी साइलो की भलाई के लिए काम करते हैं।
सही कहा। साइलो की भलाई के लिए।
तकनीकी तौर पर, कैफ़ेटेरिया बंद होने से पहले, मेरे पास अब भी एक मिनट है।
ठीक है।
शेरिफ़, माफ़ करना, शेरिफ़।
लूकस।
-जूलिएट। -जूलिएट?
उस नाटक की तरह।
-हाँ। तुमने वह सुना है? -हाँ, बेशक़।
पर अब वे उसका प्रदर्शन नहीं करते हैं, है न?
पता नहीं।
कुछ लोग कहते हैं कि वह एक विद्रोही ने लिखा था।
क्या मैंने अभी-कभी कुछ ऐसा कहा जिसके लिए तुम मुझे गिरफ़्तार कर सकती हो?
मुझे नहीं पता।
ठीक है। शायद मुझे बस वापस जाकर अपना...
हाँ, तुम्हारा एक मिनट पूरा हो चुका है, तो...
ठीक है।
-शुभरात्रि। -शुभरात्रि।
रेलिंग के ऊपर न चढ़ें, न झुकें न ही ऊपर से सामान रखें
तुम रिटायर होने की सोच रही हो?
क्यों नहीं?
शायद किसी ऐसे इंसान के
बग़ल में दुकान खोलूँगी जो पेंटिंग बनाता हो।
जानते हो, मैं इतनी दूर केवल निकोल्स से मिलने नहीं आई।
मैं तुम्हारे साथ समय बिताना चाहती थी।
और उनकी महान जीत का जश्न हॉर्न बजाकर मनाना चाहिए।
वॉक?
वॉकर, सुन रही हो?
-यह तुम हो, फ़िक्सर? -हाँ।
ए। हाँ।
काम कैसा चल रहा है?
शायद मैं अकेले काम नहीं करूँगी।
तो, प्रगति हो रही है?
हाँ, शायद।
क्या तुम्हें कोई साथी मिल गया?
शायद।
कल सुबह और जानकारी मिलेगी।
यहाँ भी थोड़ी प्रगति हुई है।
दरअसल, कुछ ऐसा है जिस पर तुम्हारी राय चाहिए होगी।
ठीक है, मुझे थोड़ा समय दो और मैं देखूँगी मैं क्या कर सकती हूँ।
ठीक है। धन्यवाद।
शुभरात्रि।
ठीक है। शुभरात्रि।
अरे, धत्।
नागरिक रिकॉर्ड
आवेदन पत्र नाम: जॉर्ज विल्किन्स
स्कूल रिपोर्ट लेवल
नागरिक निवास
अप-शीर्षक अनुवादक: मून कलिता